rejauldu/bengali-wikipedia huggingface dataset:
thumb|300px|right|সমব্রেরোসম্‌ব্রেরো (স্পেনীয় ভাষায়: Sombrero) একধরনের স্পেনীয় "টুপি"। বিশ্বের অন্যত্র এই শব্দ দিয়ে এক বিশেষ ধরনের টুপি বা হ্যাটকে বোঝায় যেগুলি মেক্সিকো, স্পেন ও দক্ষিণ-পশ্চিম মার্কিন যুক্তরাষ্ট্রে প্রচলিত। সম্‌ব্রেরোর মাথা বেশ উঁচু এবং ধারগুলি অস্বাভাবিকরকম চওড়া হয়। ধারণা করা হয় সূর্যের উত্তাপ থেকে রক্ষা পাওয়ার উদ্দেশ্যেই মেক্সিকোতে ১৬শ শতকের দিকে সমব্রেরোর উদ্ভব ঘটে। গরিব কৃষকেরা খড়ের তৈরি সমব্রেরো আর ধনী হিস্পানিক লোকেরা ফেল্ট কাপড়ের তৈরি সমব্রেরো পরেন। লোকউৎসব ছাড়া আধুনিক শহুরে পরিবেশে এটির দেখা মেলে না বললেই চলে। মার্কিন যুক্তরাষ্ট্রের দক্ষিণ-পশ্চিমের কাউবয় বা রাখালেরা সমব্রেরোর ধারণা থেকে কাউবয় হ্যাট উদ্ভাবন করে।  সমব্রেরো শব্দটি সম্ভবত স্পেনীয় শব্দ সম্ব্রা sombra থেকে এসেছে, যার অর্থ ছায়া। মেক্সিকোর বাইরের স্পেনীয়ভাষীরা একে sombrero mexicano বা মেক্সিকান টুপি বলে ডাকেন।   তথ্যসূত্র   Bender, Texan Bix. (1994) Hats & the cowboys who wear them.   Carlson, Paul Howard, The Cowboy Way: An Exploration of History And Culture. (2006)   Slatta , Richard W. The cowboy encyclopedia (1996)   Sobey, Edwin J. C. (1999) Young Inventors at Work! Learning Science by Doing Science     বহিঃসংযোগ   বিষয়শ্রেণী:টুপি বিষয়শ্রেণী:মেক্সিকোর জাতীয় প্রতীক বিষয়শ্রেণী:মেক্সিকান পরিধেয় বিষয়শ্রেণী:স্পেনীয় শব্দ ও বাক্যাংশ বিষয়শ্রেণী:হ্যাট
শাটিকাপ একটি বাংলাদেশী রোমাঞ্চকর-অপরাধধর্মী নাটক। ৮ পর্বের এই নাটক পরিচালনা করেন মোহাম্মদ তাওকীর ইসলাম। ২০২২ সালের ১৩ জানুয়ারি চরকিতে এটি মুক্তি পায়। নাটকের নাম শাটিকাপ, রাজশাহীর আঞ্চলিক ভাষায় যার অর্থ হল “ঘাপটি মেরে বসে থাকা”।  কাহিনি ওয়েব ধারাবাহিকটি রাজশাহী শহরের নদীর পাড়ের মাদক চোরাকারবারিদের নিয়ে তৈরি। অবৈধ চোরাচালানের একাধিক চক্র এখানে সক্রিয়। রাজশাহী ও আশপাশের আরো বেশ কিছু এলাকার চোরাচালান নিয়ন্ত্রণ করে সোহেল। সোহেলের একচেটিয়া রাজত্বে ধাক্কা দেওয়ার পরিকল্পনা করে উঠতি দুই ব্যবসায়ী হান্নান আর জয়নাল। সোহেল তাদের ধরার জন্য এলাকার সবচেয়ে প্রভাবশালী তদন্ত কর্মকর্তা উত্তমকে দায়িত্ব দেন। সাপলুডুর মতো এক অদ্ভুত কাটাকুটি খেলা শুরু হয়।  অভিনয় জয়নাল চরিত্রে আহসাবুল ইয়ামিন রিয়াদ হান্নান চরিত্রে নাজমুস সাকিব উত্তম কুমার চরিত্রে অমিত রুদ্র বাবু চরিত্রে ওমর মাসুম বাবুর স্ত্রী চরিত্রে সাজিয়া খানম সোহেল ভাই চরিত্রে গালিব সারদার লিকত আলী চরিত্রে ওয়াসিকুল ইসলাম রোমিত হাবিবুল বাশার চরিত্রে শিবলী নোমান  নির্মাণ ২০২০ সালের অক্টোবর থেকে ২০২১ সালের আগস্ট পর্যন্ত বাংলাদেশের রাজশাহীর বিভিন্ন স্থানে মূল চিত্রগ্রহণ করা হয়।  মুক্তি ২০২২ সালের ১৩ জানুয়ারি চরকিতে শাটিকাপ মুক্তি পায়। একই দিনে রাজশাহীতে জেলা পরিষদ মিলনায়তনে নাটকের প্রিমিয়ার স্ক্রিনিং অনুষ্ঠিত হয়।   পর্ব    প্রতিক্রিয়া ও অর্জন  দৈনিক ইত্তেফাকের তারিফ সৈয়দ নাটকের প্রশংসা করে বলেন, “গল্প আর নির্মাণের মুন্সিয়ানা থাকলে যে, তারকা-শিল্পী বা ব্র্যান্ড পরিচালক দরকার হয় না তারই প্রমাণ দিলো শাটিকাপ।”  চলচ্চিত্র ও সিরিজের জন্য বিশ্বের মর্যাদাপূর্ণ পুরস্কার ‘এশিয়ান একাডেমি ক্রিয়েটিভ অ্যাওয়ার্ড’-এ ‘জাতীয় বিজয়ী’ হিসেবে বাংলাদেশ থেকে ‘শাটিকাপ’-এর জন্য মোহাম্মদ তাওকীর ইসলাম সেরা পরিচালক বিভাগে মনোনীত হন।   পুরস্কার  আয়োজনের তারিখপুরস্কারবিভাগমনোনীতফলাফল৮ই সেপ্টেম্বর ২০২৩মেরিল প্রথম আলো পুরস্কার ২০২২সেরা ওয়েব সিরিজেশাটিকাপ   তথ্যসূত্র  বহিঃসংযোগ  চরকিতে শাটিকাপ    বিষয়শ্রেণী:চরকির মৌলিক অনুষ্ঠান বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:বাংলাদেশী ওয়েব ধারাবাহিক বিষয়শ্রেণী:২০২২-এ অভিষিক্ত বাংলাদেশী টেলিভিশন ধারাবাহিক বিষয়শ্রেণী:২০২২-এ অভিষিক্ত ওয়েব ধারাবাহিক বিষয়শ্রেণী:নবারুণ বোস সুরারোপিত চলচ্চিত্র
ওয়াহিদুজ্জামান সরকার বাংলাদেশের গাইবান্ধা জেলার রাজনীতিবিদ ও গাইবান্ধা-১ আসনের সংসদ সদস্য।   জন্ম  ওয়াহিদুজ্জামান সরকার গাইবান্ধা জেলার সুন্দরগঞ্জ উপজেলায় জন্মগ্রহণ করেন।   রাজনৈতিক জীবন  ওয়াহিদুজ্জামান সরকার জুন ১৯৯৬ সালের সপ্তম জাতীয় সংসদ নির্বাচনে গাইবান্ধা-১ আসন থেকে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম ও ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হয়ে পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:সপ্তম জাতীয় সংসদ সদস্য
স্টিফেন নরম্যান জন ও’কিফ (; জন্ম: ৯ ডিসেম্বর, ১৯৮৪) মালয়েশিয়ায় জন্মগ্রহণকারী প্রথিতযশা অস্ট্রেলীয় ক্রিকেটার। অস্ট্রেলিয়া ক্রিকেট দলে খেলার পাশাপাশি নিউ সাউথ ওয়েলসের পক্ষে খেলছেন। নভেম্বর, ২০০৫ সালে নিউ সাউথ ওয়েলসের পক্ষে তাসমানিয়ার বিরুদ্ধে প্রথম-শ্রেণীর ক্রিকেটে অভিষেক ঘটে তার। ঐ খেলায় ২ উইকেটের পাশাপাশি ১০ রান করেন। তন্মধ্যে প্রথম বলেই তিনি ছক্কা হাঁকিয়েছিলেন।   প্রারম্ভিক জীবন  ২০১০ মৌসুমে নিউ সাউথ ওয়েলস ব্লুজ দলের পক্ষে সকল ধরনের খেলায় অংশ নেন ও দলের অবিচ্ছেদ্য অঙ্গে পরিণত হন। প্রথম-শ্রেণীর ক্রিকেটে তার বোলিং গড় ২৫ ও ব্যাটিং গড় ৫০-এর কাছাকাছি হওয়ার প্রেক্ষিতে তিনি অস্ট্রেলিয়ার সর্বাপেক্ষা উদীয়মান ক্রিকেটারদের অন্যতম হিসেবে গণ্য হন। ২০১০ মৌসুমে অ্যাসেজ সিরিজ আরম্ভ হবার পূর্বে ও’কিফ পূর্ণাঙ্গ শক্তিমত্তার অধিকারী ইংল্যান্ডের ব্যাটিং মেরুদণ্ড ভেঙ্গে দেন ৪/৮৮ করে। এ বোলিং পরিসংখ্যান যে-কোন অস্ট্রেলীয় স্পিনারদের তুলনায় শ্রেষ্ঠ ছিল। এছাড়াও ব্যাট হাতে দলের মধ্যে ব্যক্তিগত সর্বোচ্চ ৬৬ রান তোলেন।  ইন্ডিয়ান প্রিমিয়ার লিগে কোচি টাস্কার্স কেরালা দলের সাথে ২০,০০০ ডলারে চুক্তিবদ্ধ হন। সিডনি গ্রেড ক্রিকেটে ম্যানলি ওয়ারিঙ্গা দলে খেললেও প্রকৃতপক্ষে তিনি হকসবারি দলে খেলছেন।  ২০১৩-১৪ মৌসুমে ঘরোয়া শেফিল্ড শিল্ডে নিউ সাউথ ওয়েলস ব্লুজের প্রতিনিধিত্ব করেন। ঐ মৌসুমে ৪১ উইকেট নিয়ে পশ্চিম অস্ট্রেলিয়ার জেসন বেহরেনডর্ফের পিছনে থেকে শীর্ষস্থানীয় উইকেট-সংগ্রাহকের ভূমিকায় অবতীর্ণ হন ও’কিফ।   খেলোয়াড়ী জীবন  ও’কিফ পাকিস্তানের বিপক্ষে অনুষ্ঠিত সিরিজ আঘাতপ্রাপ্ত নাথান হারিতৎজের স্থলাভিষিক্ত হন। কিন্তু তিনি কোন টেস্টে খেলার সুযোগ পাননি। ইংল্যান্ড সফরে তার টুয়েন্টি২০ আন্তর্জাতিকে অভিষেক ঘটে।  ২২ অক্টোবর, ২০১৪ তারিখে সংযুক্ত আরব আমিরাত সফরে পাকিস্তানের বিপক্ষে তার টেস্ট অভিষেক ঘটে। কিন্তু ঐ টেস্টের পরই তিনি বাদ পড়েন।   তথ্যসূত্র    বহিঃসংযোগ        http://www.espncricinfo.com/the-ashes-2010-11/engine/match/446953.html  http://www.espncricinfo.com/aus2020-10/content/story/495354.html  http://www.espncricinfo.com/aus2020-10/content/story/497862.html  বিষয়শ্রেণী:১৯৮৪-এ জন্ম বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:অস্ট্রেলিয়ায় মালয়েশীয় অভিবাসনকারী বিষয়শ্রেণী:কোচি তুস্কার্স কেরালার ক্রিকেটার বিষয়শ্রেণী:জীবিত ব্যক্তি বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি সিক্সার্সের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
পারমিতা রাজ্য লক্ষ্মী রাণা (জন্ম ২ অক্টোবর ১৯৯৩, ললিতপুর, নেপাল), পেশাগতভাবে পারমিতা আর এল রাণা বা শুধু পারমিতা রাণা নামে পরিচিত, হলেন একজন নেপালি অভিনেত্রী, মডেল, গায়ক ও জনপ্রিয় প্রভাবক। তার অভিষেক চলচ্চিত্রের পরই তিনি জনপ্রিয়তা লাভ করেন। তিনি ২০১৬ খ্রিষ্টাব্দে আয়ুষ্মাণ জোশির বিপরীতে চাপালি হাইট ২ চলচ্চিত্রে অভিনয়ের মাধ্যমে অভিষিক্ত হন। ২০১৯ খ্রিষ্টাব্দের ডিসেম্বর মাসে বুঢানীলকন্ঠে মদ্যপ অবস্থায় এক তরুণীকে চাপা দিয়ে হত্যা করা গাড়িতে পারমিতাও উপস্থিত ছিলেন বলে জানা যায়।   অভিনীত চলচ্চিত্র  + বছর চলচ্চিত্র চরিত্র টীকা ২০১৬ চাপালি হাইট ২ নিশা জোশি অভিষেক চলচ্চিত্র ২০১৮ রোজ রোজ রাণা ২০১৮ চঙ্গা চেট ২০১৯ দ্য ম্যান ফ্রম কাঠমান্ডু সুজাতা   তথ্যসূত্র    বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি অভিনেত্রী বিষয়শ্রেণী:নেপালি ব্যবসায়ী বিষয়শ্রেণী:নেপালি নারী মডেল বিষয়শ্রেণী:নেপালি গায়িকা বিষয়শ্রেণী:নেপালি ভাষার গায়িকা বিষয়শ্রেণী:২১শ শতাব্দীর নেপালি গায়িকা বিষয়শ্রেণী:ললিতপুর জেলার ব্যক্তি বিষয়শ্রেণী:নেপালি চলচ্চিত্র অভিনেত্রী বিষয়শ্রেণী:২১শ শতাব্দীর নেপালি অভিনেত্রী
হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে হাস্যরসাত্মক ধারাবাহিকে সেরা প্রধান অভিনেত্রীকে এই পুরস্কার প্রদান করা হয়। ১৮তম প্রাইমটাইম এমি পুরস্কার থেকে হাস্যরসাত্মক ধারাবাহিকের প্রধান অভিনেত্রীরা এই বিভাগের প্রতিযোগিতার জন্য মনোনীত হতেন। এর পূর্বে মিনি ধারাবাহিক, টেলিভিশন চলচ্চিত্র এবং অতিথি অভিনেত্ররাওও মূল অভিনয়শিল্পীদলের সাথে এই বিভাগে প্রতিযোগিতা করতেন।  জুলিয়া লুই-ড্রাইফাস এই বিভাগে সর্বাধিক চারবার পুরস্কৃত হন এবং সর্বাধিক ১২ বার এই পুরস্কারের মনোনয়ন পান। সাম্প্রতিক বিজয়ী জিন স্মার্ট হ্যাকস টিভি ধারাবাহিকে অভিনয় করে এই পুরস্কার লাভ করেন।   ২০২০-এর দশক  বছর অভিনেত্রী ভূমিকা অনুষ্ঠান জমাকৃত পর্ব অন্তর্জাল ২০২০</br> (Nd২ তম) ক্যাথরিন ও'হারা মইরা রোজ শিট্‌স ক্রিক "দ্য ইনসিডেন্ট" পপ টিভি ক্রিস্টিনা অ্যাপলেগেট জেন হার্ডিং ডেড টু মি "ইট্‌স নট ইউ, ইট্‌স মি" নেটফ্লিক্স রেচেল ব্রসনাহ্যান মরিয়ম "মিডজ" মাইজেল দ্য মার্ভেলাস মিসেস মেইজেল "আ জিউইশ গার্ল ওয়াকস ইনটু দি অ্যাপোলো..." অ্যামাজন প্রাইম ভিডিও লিন্ডা কার্ডেলিনি জুডি হেল ডেড টু মি "ইফ অনলি ইউ ন্যু" নেটফ্লিক্স ইসা রে ইসা ডি ইনসিকিউর "লোকি হ্যাপি" এইচবিও ট্রেসি এলিস রস ড. রেইনবো জনসন ব্ল্যাক-ইশ "কিড লাইফ ক্রাইসিস" এবিসি ২০২১</br> (73 তম) জিন স্মার্ট ডেবরা ভ্যান্স হ্যাকস "১.৬৯ মিলিয়ন" HBO সর্বোচ্চ এইডি ব্রায়ান্ট অ্যানি ইস্টন শ্রিল "র‍্যাঞ্চার্স" হুলু ক্যালি কুওকো ক্যাসি বাউডেন দ্য ফ্লাইট অ্যাটেনড্যান্ট "ইন কেস অব ইমার্জেন্সি" HBO সর্বোচ্চ অ্যালিসন জ্যানি বোনি প্লাঙ্কেট মম "মাই কাইন্ডা পিপল অ্যান্ড বিগ টু-ডো" সিবিএস ট্রেসি এলিস রস ড. রেইনবো জনসন ব্ল্যাক-ইশ "বেবস ইন বয়ল্যান্ড" এবিসি   একাধিক পুরস্কার জয়ী অনুষ্ঠান   ৬টি পুরস্কার  ভিপ  ৫টি পুরস্কার  মার্ফি ব্রাউন  ৪টি পুরস্কার  ম্যাড অ্যাবাউট ইউ  ৩টি পুরস্কার  অল ইন দ্য ফ্যামিলি  ফাদার নোস বেস্ট  দ্য গোল্ডেন গার্লস  দ্য ম্যারি টাইলার মুর শো  ২টি পুরস্কার  চিয়ার্স  দ্য ডিক ভ্যান ডাইক শো  এভরিবডি লাভস রেমন্ড  দ্য গৌস্ট অ্যান্ড মিসেস মুইয়ার  হেজেল  কেট অ্যান্ড অ্যালি  দ্য লুসি শো  ট্যাক্সি   একাধিকবার জয়ী অভিনেতা   ;৭টি পুরস্কার  জুলিয়া লুই-ড্রাইফাস (টানা ৬টি)  ৫টি পুরস্কার  ক্যান্ডিস বার্জেন (২ বার টানা ২টি)  ম্যারি টাইলার মুর (২ বার টানা ২টি)  ৪টি পুরস্কার  হেলেন হান্ট (টানা)  ;৩টি পুরস্কার  লুসিল বল (টানা ২টি)  জিন স্ট্যাপলটন (টানা ২টি)  জেন ওয়াইট (টানা)  ২টি পুরস্কার  বিয়া আর্থার   শার্লি বুথ (টানা)  জেন কার্টিন (টানা)  প্যাট্রিশিয়া হিটন (টানা)  হোপ ল্যাং (টানা)   নেটওয়ার্ক অনুযায়ী মোট পুরস্কার    সিবিএস - ২৬  এনবিসি - ১৬  এবিসি - ৭  এইচবিও - ৭  শো টাইম - ২  আমাজন - ২  পপ টিভি - ১   আরও দেখুন    নাট্যধর্মী ধারবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার  সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার  স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক)   তথ্যসূত্র     বিষয়শ্রেণী:সেরা অভিনেত্রী বিভাগে টেলিভিশন পুরস্কার বিষয়শ্রেণী:প্রাইমটাইম এমি পুরস্কার বিষয়শ্রেণী:হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
উইলা জোয়ানা চান্স হল্যান্ড (জন্ম ১৮ জুন ১৯৯১) একজন মার্কিন অভিনেত্রী ও মডেল। তিনি ফক্স কিশোর নাটক দ্য ওসি তে ক্যাটলিন কুপার চরিত্রে, কিংডম হার্টস এ অ্যাকোয়া এবং দ্য সিডব্লিউ ধারাবাহিক অ্যারোতে থেয়া কুইন চরিত্রে এবং এর স্পিন-অফ দ্য ফ্ল্যাশ এ তার ভূমিকার জন্য পরিচিত।   জীবনের প্রথমার্ধ  হল্যান্ড দুই বোন : ব্রায়ানা হল্যান্ড ও পাইপার ডি পালমা এবং মা ডার্নেল গ্রেগোরিওর সাথে বেড়ে ওঠেন, যিসি তৎকালীন চলচ্চিত্র পরিচালক ব্রায়ান ডি পালমার সাথে বিবাহিত ছিলেন।  হল্যান্ড প্যালিসেডেস চার্টার হাই স্কুলে মাত্র ছয় সপ্তাহ পড়াশোনা করেছিলেন কারণ তিনি তার ক্যারিয়ার শুরু করেছিলেন কিন্তু তার স্কুলের সহপাঠীরা তার অভিনয়কে ভালোভাবে গ্রহন করেনি।    তথ্যসূত্র    বহিঃসংযোগ        বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যালিফোর্নিয়ার নারী মডেল বিষয়শ্রেণী:মার্কিন ভিডিও গেম অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন নারী মডেল বিষয়শ্রেণী:মার্কিন শিশু অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:২১শ শতাব্দীর মার্কিন অভিনেত্রী
খণ্ডপাড়া রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷Malleson, G. B.: An historical sketch of the native states of India, London 1875, Reprint Delhi 1984 এটি বর্তমানে ওড়িশা রাজ্যের নয়াগড় জেলায় অবস্থিত।  রাজ্যটির উত্তর সীমান্ত বরাবর প্রবাহিত হয় মহানদী নদী। মূল শহর কান্তিলো হলেও রাজ্যের রাজধানী ছিল খণ্ডপাড়া শহরে। কান্তিলো শহরেই রয়েছে অন্যতম জনপ্রিয় দর্শনীয় স্থান নীলমাধব মন্দির।Great Britain India Office. The Imperial Gazetteer of India. Oxford: Clarendon Press, 1908.  ইতিহাস অনেকে মনে করেন মধ্যপ্রদেশের রেওয়া অঞ্চলের শাসক এই রাজ্যটির পত্তন ঘটান। আবার অপর একটি জনশ্রুতি অনুযায়ী নয়াগড়ের রাজা রঘুনাথ সিংহের দুই পুত্র ছিল। জ্যেষ্ঠপুত্র হরিহর সিংহ বংশানুক্রমে নয়াগড়ের রাজা ঘোষিত হন এবং কনিষ্ঠপুত্র যদুনাথ সিংহ মঙ্গরাজকে রাজ্যেরই চারটে গড় তথা কাদুয়া, ঘুঁটশাহী, শারদাপুর এবং খেপাড়ার দায়িত্ব দেওয়া হয়। ১৫৯৯ খ্রিস্টাব্দে যদুনাথ সিংহ মঙ্গরাজ খণ্ডপাড়া অঞ্চলের আগলপুর এবং হরিচন্দনপুর থেকে সেনাধ্যক্ষ দের পরাজিত করেন এবং ওই অঞ্চলে নিজের আলাদা একটি রাজত্ব গঠন করেন। রাজা নারায়ণ সিংহ মঙ্গরাজের শাসনকালে খণ্ডপাড়া রাজ্য পূর্ব দিকে বাঁকী, পশ্চিমে দশপল্লার বলরাম প্রসাদ, উত্তরে কান্তিলো এবং দক্ষিণে নয়াগড়ের যোগীয়াপল্লী অবধি বিস্তৃতি পায়৷ রাজ্যটি শুরুর দিকে রেওয়া রাজ্যের শাসক দ্বারা প্রতিষ্ঠিত নয়াগড় রাজ্যেরই অংশ ছিলো, কিন্তু ১৫৯৯ খ্রিস্টাব্দে ওড়িশার মহারাজা খণ্ডপাড়ার সামন্ত রাজা যদুনাথ সিংহকে মঙ্গরাজ উপাধি দিলে এটি পৃথক রাজ্যর মর্যাদা হয় এবং যদুনাথ সিংহ মঙ্গরাজ রাজ্যের প্রথম রাজা ঘোষিত হন৷ তিনি ছিলেন বাঘেল রাজবংশের রাজপুত বংশজ৷ পদ্মনাভ মঙ্গরাজ বড়ম্বা রাজ্যের রাজা থাকাকালীন খণ্ডপাড়ার রাজা বড়ম্বা রাজ্য আক্রমণ ও দখল করেন৷ Source:Feudatory States of Orissa: Bengal District Gazetteers by L. E. B. Cobden-Ramsay  শাসকবর্গ খণ্ডপাড়া রাজ্যের শাসকরা রাজা উপাধিতে ভূষিত হতেন৷ খণ্ডপাড়ার রাজবংশের চিহ্ন একটি বাঘের মুখ এবং রাজ্যের প্রতীক পার্শ্ববর্তী নয়াগড় রাজ্যের সঙ্গে অভিন্ন৷Princely States of India  রাজা  ১৫৯৯ – ১৬৭৫                যদুনাথ সিংহ মঙ্গরাজ, খণ্ডপাড়ার প্রথম রাজা ১৬৭৫ – ১৭০৯                নারায়ণ সিংহ মঙ্গরাজ ১৭০৯ – ১৭২৩                বালুঙ্কেশ্বর সিংহ মঙ্গরাজ ১৭২৩ – ১৭৩২                বনমালী সিংহ মঙ্গরাজ ভ্রমরবর রায় ১৭৩৪ – ১৭৭০                বৈরাগী সিংহ মঙ্গরাজ ভ্রমরবর রায় ১৭৭০ – ১৭৯৪                নীলাদ্রি সিংহ মঙ্গরাজ ভ্রমরবর রায় ১৭৯৪ – ১৮১৫                নরসিংহ সিংহ মঙ্গরাজ ভ্রমরবর রায় ১৮১৫ – ১৮২১                পুরুষোত্তম মঙ্গরাজ ভ্রমরবর রায় ১৮২১ – ১৮৪২                কৃষ্ণচন্দ্র সিংহ ভ্রমরবর রায়  ১৮৪২ – ১৮৬৭                কুঞ্জবিহারী সিংহ ভ্রমরবর রায়  ২৮ ফেব্রুয়ারি ১৮৬৭ – ১৯০৫         নটবর সিংহ ভ্রমরবর রায়  ১৯০৫ – ২৬ ডিসেম্বর ১৯২২        রামচন্দ্র সিংহ মর্দরাজ ভ্রমরবর রায়  ২৬ ডিসেম্বর ১৯২২ – ১৫ আগস্ট ১৯৪৭  হরিহর সিংহদেও মর্দরাজ ভ্রমরবর রায়  তথ্যসূত্র  বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:১৫৯৯-এ ভারতে প্রতিষ্ঠিত বিষয়শ্রেণী:নয়াগড় জেলা বিষয়শ্রেণী:১৯৪৮-এ ভারতে বিলুপ্ত
thumb|দাপ্তরিক প্রতিকৃতি, ২০১৯ ড্যাফিড এলিস এলিস-টমাস, ব্যারন এলিস-টমাস,  ( টমাস ; ১৮ অক্টোবর ১৯৪৬ - ৭ ফেব্রুয়ারি ২০২৫) একজন ওয়েলশ রাজনীতিবিদ ছিলেন যিনি ১৯৮৪ থেকে ১৯৯১ সাল পর্যন্ত প্লেইড কামরির নেতা হিসেবে দায়িত্ব পালন করেছিলেন। তিনি ১৯৯৯ থেকে ২০২১ সাল পর্যন্ত সেনেডে ডুইফোর মেইরিওনিড নির্বাচনী এলাকার প্রতিনিধিত্ব করেছিলেন।  তিনি ওয়েলসের কারমার্থেনে জন্মগ্রহণ করেন। তিনি সেরেডিজিওন এবং কনউই ভ্যালিতে বেড়ে ওঠেন। তিনি ১৯৭৪ থেকে ১৯৯২ সাল পর্যন্ত মেরিওনেথ এবং পরবর্তীতে মেইরিওনিড ন্যান্ট কনউইয়ের প্রতিনিধিত্ব করেন এবং ১৯৯৯ থেকে ২০১১ সাল পর্যন্ত ওয়েলসের জাতীয় পরিষদের সভাপতিত্ব করেন । এলিস-থমাস ১৯৯২ এবং ২০০৪ সাল থেকে মৃত্যুর আগ পর্যন্ত যথাক্রমে হাউস অফ লর্ডসের সদস্য এবং একজন প্রিভি কাউন্সেলর ছিলেন।  ২০০৭ থেকে ২০১৭ সাল পর্যন্ত তিনি ব্যাঙ্গর বিশ্ববিদ্যালয়ের চ্যান্সেলর ছিলেন। ২১৬ সালে তিনি সেনেডে কারউইন জোন্সের সরকারকে সমর্থন করার জন্য প্লেইড কামরি ত্যাগ করেন এবং স্বতন্ত্র হিসাবে বসেছিলেন। তিনি ২০১৭ সালের নভেম্বরে ওয়েলশ সরকারে যোগদান করেন এবং ২০২১ সালের মে মাস পর্যন্ত সংস্কৃতি, ক্রীড়া ও পর্যটন মন্ত্রী ছিলেন। এলিস-টমাস ২০২৩ সালের আগস্টে প্লেইড কামরিতে পুনরায় যোগদানের জন্য আবেদন করেছিলেন। তবে বছরের শেষের দিকে তার আবেদন প্রত্যাহার করে নেন।   মৃত্যু এবং অন্ত্যেষ্টিক্রিয়া  এলিস-টমাস সংক্ষিপ্ত অসুস্থতার পর ৭ ফেব্রুয়ারি ২০২৫ তারিখে ৭৮ বছর বয়সে তার বাড়িতে শান্তিপূর্ণভাবে মারা যান।   উত্তরাধিকার  এলিস-টমাসের জীবনী ১৫ সেপ্টেম্বর ২০২৫ তারিখে প্রকাশিত হওয়ার কথা রয়েছে।   তথ্যসূত্র    বহিঃসংযোগ      National Assembly for Wales Member profile    বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য বিষয়শ্রেণী:ক্রসবেঞ্চ জীবনকাল পিয়ার বিষয়শ্রেণী:২০২৫-এ মৃত্যু বিষয়শ্রেণী:১৯৪৬-এ জন্ম বিষয়শ্রেণী:সেনেডের স্বতন্ত্র সদস্য বিষয়শ্রেণী:প্লেইড কামরির নেতা বিষয়শ্রেণী:কারমার্থেনের ব্যক্তি বিষয়শ্রেণী:প্লেইড কামরির জীবনকাল পিয়ার বিষয়শ্রেণী:প্লেইড কামরির সেনেড সদস্য বিষয়শ্রেণী:প্লেইড কামরির সংসদ সদস্য বিষয়শ্রেণী:ব্যাঙ্গর বিশ্ববিদ্যালয়ের সভাপতি বিষয়শ্রেণী:সেনেডের প্রিসাইডিং অফিসার বিষয়শ্রেণী:ব্যাঙ্গর বিশ্ববিদ্যালয়ের আচার্য বিষয়শ্রেণী:ওয়েলস আইনসভার সদস্য ১৯৯৯-২০০৩ বিষয়শ্রেণী:ওয়েলস আইনসভার সদস্য ২০০৩-২০০৭ বিষয়শ্রেণী:ওয়েলস আইনসভার সদস্য ২০০৭-২০১১ বিষয়শ্রেণী:ওয়েলস আইনসভার সদস্য ২০১১-২০১৬ বিষয়শ্রেণী:ওয়েলস আইনসভার সদস্য ২০১৬-২০২১
ডাল মে কালা হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র যার পরিচালক ছিলেন সত্যেন বসু এবং প্রযোজক ছিলেন বিপিন গুপ্ত। চলচ্চিত্রটিতে অভিনয় করেছিলেন কিশোর কুমার এবং নিম্মী। অভিনয়ে কিশোর কুমার - রাজেন্দ্র কুমার রাজু নিম্মী - মঞ্জু কেষ্ট মুখার্জী - মঙ্গু সঙ্গীত  গান  কণ্ঠশিল্পী "চান্দ চুপচাপ হ্যায়" কিশোর কুমার "দুনিয়া কে বাজার মেঁ" কিশোর কুমার "ও, বাচা লে হামে উপরওয়ালে, এক ইধার, এক উধার" সি. রামচন্দ্র, কিশোর কুমার  "দো আঁখেঁ জানানি, দো আঁখেঁ মার্দানি" আশা ভোঁসলে, কিশোর কুমার "মোহাব্বাত কারনা হ্যায় আসান, কিসি পার মারনা হ্যায় আসান, নিভানা মুশকিল হ্যায়" আশা ভোঁসলে, সি. রামচন্দ্র, মান্না দে "ইন আঁখোঁ কো তুমহে" আশা ভোঁসলে "সামঝে না দিল কি লাগি" আশা ভোঁসলে "তুম চালে আয়ে" আশা ভোঁসলে তথ্যসূত্র  বহিঃসংযোগ  বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬৪-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র
পশুপতি চট্টোপাধ্যায় (২১ আগস্ট ১৯০৬ – ১৯৯১) একজন ভারতীয় চলচ্চিত্র পরিচালক ও চিত্রনাট্যকার, যিনি ১৯৪০ ও ১৯৫০ দশকে বেশ কিছু বাংলা চলচ্চিত্র পরিচালনা করেছিলেন।   চলচ্চিত্রের তালিকা  অভিনেত্রী (১৯৪০) (চিত্রনাট্যকার)  পরিচালক  পরিনীতা (১৯৪২)  শেষ রক্ষা ( ১৯৪৪  প্রিয়তমা (১৯৪৮)  আকর্ষণীয় (১৯৪৮)  স্বামী (১৯৪৯)  নষ্টনীড় (১৯৫১)  নিষ্কৃতি (১৯৫৩)  ষোড়শী (১৯৫৪)  নিষিদ্ধ ফল (১৯৫৫)  মামলার ফল (১৯৫৬)  মৃতের মর্ত্যে আগমন (১৯৫৯)  তথ্যসূত্র    বহিঃসংযোগ     বিষয়শ্রেণী:১৯০৬-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:চলচ্চিত্র পরিচালক বিষয়শ্রেণী:চিত্রনাট্যকার বিষয়শ্রেণী:বাঙালি চলচ্চিত্র পরিচালক বিষয়শ্রেণী:ভারতীয় ব্যক্তি বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:ভারতীয় পুরুষ চিত্রনাট্যকার
কাঠালতলী (কাঁঠালতলী নামেও পরিচিত) বাংলাদেশের উত্তর-পূর্বাঞ্চলের একটি দ্বিধা-বিভক্ত গ্রাম। এটি সিলেটের মৌলভীবাজার জেলার বড়লেখা উপজেলার উত্তর দক্ষিণভাগ ইউনিয়নের অন্তর্ভুক্ত।   ভৌগোলিক অবস্থা ও জনসংখ্যা  কাঠালতলী গ্রামটি উত্তর ও দক্ষিণ দুইভাগে বিভক্ত। গ্রামে একটি রেলওয়ে স্টেশন রয়েছে। মাধবকুণ্ড ইকোপার্ক ও জলপ্রপাত থেকে কাঠালতলীর দূরত্ব প্রায় ৮ কিলোমিটার।   গ্রামের মোট জনসংখ্যা ৩,১৬২, যার মধ্যে ১,৫৪৫ জন দক্ষিণ কাঠালতলী এবং ১,৬১৭ জন উত্তর কাঠালতলীতে বাস করেন। উত্তর কাঠালতলী ইউনিয়নের ৪ নং ওয়ার্ডে অবস্থিত হলেও দক্ষিণ কাঠালতলী ৫ নং ওয়ার্ডে অবস্থিত। কাঠালতলী গ্রামে তিনটি মসজিদ ও একটি ইদগাহ রয়েছে। "কাঠালতলী ক্রিকেট ক্লাব" এবং "সোনার বাংলা ক্রিকেট ক্লাব" নামে দুইটি ক্রীড়া সংগঠন রয়েছে।   ইতিহাস  ১৯২৯ সালে কাঠালতলী গ্রামে একটি প্রাথমিক বিদ্যালয় প্রতিষ্ঠিত হয়, যা পরবর্তীতে সরকারিকরণ করা হয়।   তথ্যসূত্র   বিষয়শ্রেণী:বাংলাদেশের গ্রাম বিষয়শ্রেণী:সিলেট বিভাগ বিষয়শ্রেণী:মৌলভীবাজার জেলা বিষয়শ্রেণী:বড়লেখা উপজেলা বিষয়শ্রেণী:মৌলভীবাজার জেলার গ্রাম
দি ইনার অ্যান্ড আউটার ওয়ার্ল্ড অব শাহরুখ খান () এটি একটি প্রামাণ্য চিত্র / তথ্যচিত্র যা সরাসরি ডিভিডি আকারে বারার্জাত করা হয়েছে, এটি পরিবেশন করেছে ইরোস এন্টারটেনমেন্ট। ব্রিটিশ ভিত্তিক লেখক ও পরিচালক নাসরীন মুন্নি কবির,  যিনি ​​হিন্দি সিনেমা একটি কর্তৃপক্ষের বিবেচনা দ্বারা পরিচালিত হয়।  এই তথ্যচিত্রটি মহাতারকা শাহরুখ খান এর উপর ভিত্তি ২০০৪ সঙ্গীতানুষ্ঠান সফর বৈশিষ্ট্য। ছবিটি তার বৈপরীত্য কাজ "আউটার ওয়ার্ল্ড" দিয়ে খান পরিবার এবং দৈনন্দিন জীবনের কাজ "ইনার ওয়ার্ল্ড"।  শ্রেষ্ঠাংশে   শাহরুখ খান স্বয়ং / নিজ   তথ্যসূত্র    বহিঃসংযোগ   দ্য ইনার এ্যান্ড আউটার ওয়ার্ল্ড অফ শাহ রুখ খান - আমাজোন - এ  বিষয়শ্রেণী:চলচ্চিত্র পরিচালক ও প্রযোজক সম্পর্কে প্রামাণ্য চলচ্চিত্র বিষয়শ্রেণী:অভিনয়শিল্পী সম্পর্কে প্রামাণ্য চলচ্চিত্র বিষয়শ্রেণী:শাহরুখ খান বিষয়শ্রেণী:রেড চিলিজ এন্টারটেইনমেন্টের চলচ্চিত্র বিষয়শ্রেণী:হিন্দি চলচ্চিত্র বিষয়শ্রেণী:শাহরুখ খানের সাংস্কৃতিক চিত্রায়ণ
পুনর্মিলন হল একটি জনপ্রিয় বাংলা চলচ্চিত্র যা পরিচালনা করেন মানু সেন। এই চলচ্চিত্রটি ১৯৫৭ সালে রমা চিত্রম ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন কালীপদ সেন। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, কানু ব্যানার্জী, অনিল চট্টোপাধ্যায় এবং জহর গাঙ্গুলী।  কাহিনী  শ্রেষ্ঠাংশে  উত্তম কুমার  সাবিত্রী চট্টোপাধ্যায়  কানু ব্যানার্জী  অনিল চট্টোপাধ্যায়  জহর গাঙ্গুলী  ধীরাজ দাস  কমল মিত্র  মঞ্জু দে  সন্তু বোস  সবিতা চ্যাটার্জী  অপর্ণা দেবী  নৃপতি চট্টোপাধ্যায়  তরুণ কুমার  অনুপ কুমার  শ্যাম লাহা  সত্যেন গাঙ্গুলি  মাস্টার তিলক  সরজুবালা  তথ্যসূত্র  বহিঃসংযোগ    বিষয়শ্রেণী:১৯৫৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
নিউ ইয়র্ক স্টেট রুট ১৮৭(এনওয়াই ১৮৭)  যুক্তরাষ্ট্রের নিউ ইয়র্ক এ অবস্থিত,  একটি রাজ্য মহাসড়ক। এনওয়াই ১৮৭, ৩.০৯ মাইল লম্বা। রাস্তাটি দক্ষিণের ইউএস ২০এ থেকে শুরু হয়ে, উত্তরের  ইউএস ২০  এ গিয়ে শেষ হয়। এনওয়াই ১৮৭, ১৯৪০ সালে তৈরী করা হয়। রাস্তাটি আজ অবধি বিদ্যমান রয়েছে।  রাস্তার বিবরণ thumb|NY 187 northbound approaching the junction with US 20 in Elma এনওয়াই ১৮৭, ৩.০৯ মাইল লম্বা। রাস্তাটি দক্ষিণের ইউএস ২০এ থেকে শুরু হয়ে, উত্তরের  ইউএস ২০  এ গিয়ে শেষ হয়। এনওয়াই ১৮৭, ১৯৪০ সালে তৈরী করা হয়।  ইতিহাস এনওয়াই ১৮৭, ১৯৪০ সালে তৈরী করা হয়। রাস্তাটি আজ অবধি বিদ্যমান রয়েছে।  মূখ্য অংশবিশেষ  আরও দেখুন তথ্যসূত্র  বহিঃসংযোগ  বিষয়শ্রেণী:নিউ ইয়র্ক অঙ্গরাজ্যের মহাসড়ক
থাম্ব|একটি তৃতীয় প্রজন্মের কিন্ডল থাম্ব|একটি বিইবুক রিডার  একটি ই-রিডার (যাকে ই-বুক রিডার বা ই-বুক যন্ত্রও বলা হয়) হল এমন একটি বহনসক্ষম বৈদ্যুতিক যন্ত্র যা তৈরি করা হয়েছে ডিজিটাল ইলেক্ট্রনিক বই এবং সাময়িকপত্র পড়ার জন্য।  লেখা প্রদর্শন করতে পারে এমন যেকোন যন্ত্রই ই-রিডারের মত কাজ করে কিন্তু বিশেষ ই-রিডার কাজের জন্য তৈরি করা যন্ত্রগুলোতে বিশেষ ধরনের সুবিধা থাকে যা বহনযোগ্যতা, পড়া (বিশেষ করে রোদের আলোয়) এবং ব্যাটারির কার্যক্ষমতা ইত্যাদি। হাজার হাজার ছাপানো বই একটি মাত্র ই-রিডারে ডিজিটাল বই হিসেবে জমা থাকতে পারে এবং প্রয়োজনে আরও জমা রাখা যেতে পারে।   আরও দেখুন   ই-বুক রিডারের তুলনা  Supporting platforms for e-book formats  Open Publication Distribution System   তথ্যসূত্র    বহিঃসংযোগ     বিষয়শ্রেণী:Dedicated e-book devices বিষয়শ্রেণী:ই-বুকস বিষয়শ্রেণী:Electronic paper technology বিষয়শ্রেণী:ই-বুক
আফিম যুদ্ধ ( Yāpiàn zhànzhēng) ছিল ১৯-শতকের মাঝামাঝি সময়ে চীন এবং পশ্চিমা শক্তিগুলির মধ্যে সংগঠিত দুটি দ্বন্দ্ব।  প্রথম আফিম যুদ্ধ ১৮৩৯ থেকে ১৮৪২ পর্যন্ত চীন ও ব্রিটেনের মধ্যে সংঘটিত হয়েছিল। আফিম নিষিদ্ধ করার জন্য চীনা সরকারের প্রচারাভিযানের ফলে এই যুদ্ধের সুত্রপাত ঘটেছিল। এর ফলে ব্রিটিশ বণিক এবং ব্রিটিশ ইস্ট ইন্ডিয়া কোম্পানির মালিকানাধীন আফিমের মজুদ ধ্বংস করা হয়েছিল। ব্রিটিশ সরকার চীন সরকারকে ক্ষতিপূরণ দিতে এবং আফিম ব্যবসার অনুমতি দিতে বাধ্য করার জন্য একটি নৌ অভিযান পাঠিয়ে এর প্রতিক্রিয়া জানায়। দ্বিতীয় আফিম যুদ্ধ ১৮৫৬ থেকে ১৮৬০ সাল পর্যন্ত চীনের বিরুদ্ধে ব্রিটেন এবং ফ্রান্স দ্বারা পরিচালিত হয়েছিল। এর ফলে চীনে আফিম বৈধতা পায়।  ইউরোপীয় শক্তিগুলোর সামরিক প্রাধান্যের কারণে প্রতিটি যুদ্ধে তারা চীনের সেনাবাহিনীর উপর সহজেই বিজয় অর্জন করে, যার ফলে চীনকে অসাম্য চুক্তিসমূহ স্বাক্ষরে বাধ্য করা হয়। এসব চুক্তির মাধ্যমে ইউরোপীয় শক্তিগুলো লাভজনক শুল্ক, বাণিজ্য সুবিধা, ক্ষতিপূরণ ও অঞ্চল অধিগ্রহণ করে। এই দুটি যুদ্ধ এবং অপমানের শতাব্দীজুড়ে আরোপিত বিভিন্ন চুক্তি চীনা সরকারের কর্তৃত্ব দুর্বল করে এবং দেশকে নির্দিষ্ট কিছু চুক্তিভুক্ত বন্দরে—যেমন শাংহাই—পশ্চিমা বণিকদের জন্য উন্মুক্ত করতে বাধ্য করে। এছাড়াও, হংকং অঞ্চলের সার্বভৌমত্ব ব্রিটিশ সাম্রাজ্যের কাছে হস্তান্তর করা হয়, যা ১৯৯৭ সাল পর্যন্ত অঞ্চলটির নিয়ন্ত্রণে ছিল।  প্রথম আফিম যুদ্ধ  প্রথম আফিম যুদ্ধ ১৮৩৯ সালে চীন ও ব্রিটেনের মধ্যে শুরু হয়, যা বাণিজ্যিক অধিকার (বিশেষ করে মুক্ত বাণিজ্যের অধিকার) এবং চীনা কর্মকর্তাদের মধ্যে ব্রিটেনের কূটনৈতিক মর্যাদা নিয়ে সংঘটিত হয়। আঠারো শতকে, চীন ইউরোপের সাথে বাণিজ্যে উদ্বৃত্ত উপভোগ করত; তারা চীনামাটির বাসন, রেশম এবং চা রপ্তানি করে এর বিনিময়ে রূপা আমদানি করত। আঠারো শতকের শেষ দিকে, ব্রিটিশ ইস্ট ইন্ডিয়া কোম্পানি বাংলা প্রেসিডেন্সি অঞ্চলে আফিম চাষ সম্প্রসারণ করে এবং তা ব্যক্তিগত বণিকদের কাছে বিক্রি করে, যারা আফিম চীনে নিয়ে গিয়ে গোপনে চীনা চোরাকারবারিদের কাছে বিক্রি করত। ১৭৯৭ সালের মধ্যে, ইস্ট ইন্ডিয়া কোম্পানি প্রতি বছর ৪,০০০টি আফিমের বাক্স (প্রত্যেকটির ওজন ছিল ৭৭ কেজি) ব্যক্তিগত বণিকদের কাছে বিক্রি করত।   তথ্যসূত্র